2017. gada 19. septembrī Noteikumi Nr. 566

Rīgā (prot. Nr. 47 18. §)

**Noteikumi par informācijas institūcijām un institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās**

Izdoti saskaņā ar likuma

"Par reglamentētajām profesijām un

profesionālās kvalifikācijas atzīšanu"

36. panta 3. punktu un

56. panta ceturto daļu

1. Noteikumi nosaka:

1.1. informācijas institūcijas attiecībā uz reglamentētajām profesijām (1. pielikums);

1.2. institūcijas, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās (2. pielikums).

2. Informācijas institūcija attiecībā uz reglamentētajām profesijām, kas nav minētas šo noteikumu 1. pielikumā, ir nodibinājums "Akadēmiskās informācijas centrs".

3. Atzīt par spēku zaudējušiem:

3.1. Ministru kabineta 2006. gada 31. oktobra noteikumus Nr. 886 "Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās" (Latvijas Vēstnesis, 2006, 176. nr.; 2008, 87., 153. nr.; 2009, 36., 121. nr.; 2010, 33., 120. nr.; 2012, 47. nr.; 2013, 250. nr.);

3.2. Ministru kabineta 2002. gada 16. jūlija noteikumus Nr. 300 "Noteikumi par informācijas institūcijām attiecībā uz reglamentētajām profesijām" (Latvijas Vēstnesis, 2002, 107. nr.; 2003, 63. nr.; 2005, 176. nr.; 2006, 29. nr.; 2008, 153. nr.; 2013, 250. nr.).

Ministru prezidents Māris Kučinskis

Izglītības un zinātnes ministrs Kārlis Šadurskis